open-index/open-wikipedia-markdown huggingface dataset:
Πενταβοράνιο(11)

Το **πενταβοράνιο(11)** [ αγγλικά *pentaborane(11)*] είναι ανόργανη ένωση με μοριακό τύπο **B<sub>5</sub>H<sub>11</sub>**. Ο αριθμός 11 στην κατάληξη χρησιμεύει για τη διάκριση της ένωσης από το πενταβοράνιο(9) (B5H9). Στη θερμοκρασία δωματίου, δηλαδή σε θερμοκρασία 20 °C και υπό πίεση 1 atm είναι άχρωμο υγρό, αφού έχει (κανονική) θερμοκρασία βρασμού τους 63&nbsp;°C.

## Παραγωγή
Το πενταβοράνιο(11) μπορεί να παραχθεί με μετατροπή του διβορανίου(6): 

\mathrm{5B_2H_6 \xrightarrow{115^oC} 2B_5H_{11} + 4H_2}



## Ιδιότητες
Είναι ασταθές υγρό. Αντιδρά με την αμμωνία (NH3). Είναι ικανό να παραγάγει ένα εύρος άλλων ενώσεων, αν θερμανθεί, όπως (για παραδείγματα) διβοράνιο(6), αραχνοτετραβοράνιο(10) και υδρογόνο. Αναφλέγεται αν έρθει σε επαφή με τον αέρα.

## Πατηρήσεις, υποσημειώσεις και αναφορές


Κατηγορία:Ανόργανα βοράνια
Κατηγορία:Ασταθείς ενώσεις
Η Σταύρωση (Μονή Βαρλαάμ Μετεώρων)

Η **Σταύρωση** είναι εικονογραφικό θέμα τοιχογραφίας στη Μονή Βαρλαάμ Μετεώρων.

## Περιγραφή
Είναι μια από τις πιο πολυπρόσωπες συνθέσεις του ναού. Η παράσταση χωρίζεται σε δυο επίπεδα , που οριοθετούνται από τη συμβολική απόδοση των τειχών της Ιερουσαλήμ Ο εσταυρωμέος Ιησούς τοποθετείται στον άξονα της σύνθεσης. Στο κεφάλι του φέρει ακάνθινο στεφάνι, ενω από το στήθος του ρέει αίμα και ύδωρ. Το αίμα το Χριστού πέφτει πάνω στο κρανίο του Αδάμ, που βρίσκεται μέσα στο σπήλαιο του Άδη, στο κάτω μέρος της σύνθεσης. Κάτω από τον Σραυρό, στα αριστερά, απεικονόζεται η Παναγία, η οποία φέρει το χέρι στο πρόσωπό της εκφράζοντας τον πόνο της, στηριζόμενη από ομάδα πέντε γυναικών. Στα δεξιά εικονίζονται οι μορφές του στρατιώτη με τον σπόγγο, του Ιωάννη που θρηνεί, και το εκατόνταρχου Λογγίνου. Απεικονίζονται ακόμα οι δύο ληστές,πάνω σε μικρότερους σταυρούς τοποθετημένους σε διαφορετικό επίπεδο,πίσω από τον Σταυρό του Χριστού. Τα χέρια τους είναι περασμένα πάνω από την οριζόντια κεραία. Ο Δυσμάς ο οποίος κοιτάζει προς τον Χριστό, τοποθετείται προς τα αριστερά, ενώ ο Γέστας, με το στήθος πάνω στον σταυρό, στα δεξιά. Τη βάση του σταυρού αγκαλιάζει γινατισμένη η Μαρία Μαγδαληνή, η οποία θρηνεί με ακάλυπτη την κεφαλή και ξέπλεκα μαλλια. υψώνοντας το βλέμμα της προς τον Χριστό. Στο βάθος της σύνθεσης,πίσω από το χαμηλό τείχος, κλείνουν οι μορφές τριών εφίππων στρατιωτών, και η έφιππη μορφή ηλικιωμένου γενειοφόρου Ιουδαίου, ο οποίος λογχίζει τον Χριστό.  Στα δεξιά μορφή έφιππου στρατιώτη με ανατολίτικα χαρακτηρηστικά και μουστάκι, στοιχείο από το άμεσο κοινωνικό περιβάλλον του ζωγράφου.Στον ουρανό εικονίζονται ο Ήλιος και η Σελήνη, σαν ανθρώπινα εκφραστικά πρόσωπα.

## Παραπομπές


## Πηγές

* 

Μετεωρα
Εθνικό Πάρκο Γκάουγια

μικρογραφία|250x250εσ|Βράχια ψαμμίτη στον ποταμό Γκάουγια κοντά στο Τσέσις
Το **Εθνικό Πάρκο Γκάουγια** () στο Βίντζεμε είναι το μεγαλύτερο εθνικό πάρκο στη Λετονία, έχει έκταση 917.45 τ.χλμ. και καταλαμβάνει περιοχές βορειοανατολικά της Σιγκούλντα έως νοτιοδυτικά του Τσέσις, κατά μήκος της κοιλάδας του ποταμού Γκάουγια, από τον οποίο παίρνει το όνομά του.

Ιδρύθηκε για να προστατεύσει ελαφρώς διαταραγμένες φυσικές περιοχές, να προωθήσει τον φυσικό τουρισμό και να διασφαλίσει τη βιώσιμη ανάπτυξη της περιοχής. Το εθνικό πάρκο χαρακτηρίζεται από υψηλή βιοποικιλότητα, βράχους και ποικίλα ανάγλυφο σχήματα, πηγές, γραφικά τοπία και πολλά ιστορικά και πολιτιστικά μνημεία από προηγούμενους αιώνες. Το μεγαλύτερο μέρος του εθνικού πάρκου αποτελείται από την παλιά κοιλάδα του ποταμού Γκάουγια. Η κοιλάδα είναι προστατευμένη και, την ίδια στιγμή μπορεί να χρησιμοποιηθεί για φυσικό και πολιτιστικό ιστορικό τουρισμό, καθώς και για υγιή ψυχαγωγία.

Η έδρα της διαχείρισης του πάρκου βρίσκεται στη Σιγκούλντα.

## Περιοχή
Η έκταση του πάρκου είναι 917.45 τ.χλμ. και χωρίζεται σε πέντε λειτουργικές ζώνες. Τα φυσικά αποθέματα καταλαμβάνουν μάλλον ένα μικρό, αλλά ταυτόχρονα πολύ πολύτιμο μέρος του πάρκου και οι επισκέψεις απαγορεύονται σε αυτές τις περιοχές. Στην υπόλοιπη επικράτεια του πάρκου, επιτρέπονται μόνο οι οικονομικές δραστηριότητες οι οποίες δεν μεταβάλλουν σημαντικά την ιστορικά αναπτυγμένη δομή του τοπίου.

Τα δάση καταλαμβάνουν περίπου το 47% του πάρκου, σχεδόν το μισό του εδάφους. Υπάρχουν περίπου 900 είδη φυτών, 149 είδη πουλιών και 48 είδη θηλαστικών που βρίσκονται στο πάρκο Γκάουγια. Από το 2004 το εθνικό πάρκο Γκάουγια αποτελεί μέρος του δικτύου Natura 2000 ως επικράτεια η οποία έχει σχεδιαστεί για τη διατήρηση των προστατευόμενων ειδών και βιοτόπων.

Η τουριστική ιστορία έχει μια μεγάλη παράδοση στο εθνικό πάρκο Γκάουγια. Οι πρώτοι επισκέπτες που έκαναν πεζοπορία στην περιοχή Σιγκούλντα με μπαστούνια ορειβασίας ήταν τον 19ο αιώνα. Κάθε χρόνο χιλιάδες επισκέπτες προσελκύονται από το μοναδικό τοπίο, τις βραχώδεις περιοχές του πάρκου, τα πολιστικά και ιστορικά μνημεία τα οποία είναι συνδεδεμένα με πολλούς θρύλους και ιστορίες.

Στο εθνικό πάρκο, υπάρχουν πάνω από 500 ιστορικά και πολιτιστικά μνημεία, οχυρά λόφων, πέτρινα κάστρα, εκκλησίες, αρχοντικά, ανεμόμυλοι, καθώς και άλλα αρχαιολογικά, αρχιτεκτονικά και καλλιτεχνικά μνημεία.

## Δείτε επίσης
* Κατάλογο εθνικών πάρκων στα Βαλτικά κράτη
* Πάρκο Βιενκότσι
* Σχηματισμός Γκάουγια

## Παραπομπές


## Εξωτερικοί σύνδεσμοι
* Gauja National Park website
* Lacu miga (The bears' den) hotel and restaurant - Līgatne
  

Κατηγορία:Γεωγραφία της Λετονίας
Κατηγορία:Εθνικά πάρκα της Ευρώπης
Κατηγορία:Εθνικά πάρκα της Λετονίας
Μιχαηλία των Αψβούργων

Η **Μιχαηλία των Αψβούργων** (*Michaela von Habsburg*, 13 Σεπτεμβρίου 1954 -) είναι η κόρη του Αρχιδούκα Όθωνα της Αυστρίας.

## Βιογραφία
Η *Μιχαηλία Μαρία Μαγδαληνή Κιλιάνα* γεννήθηκε στις 13 Σεπτεμβρίου 1954 στο Βύρτσμπουργκ και είναι το τρίτο παιδί και κόρη του Όθωνα διαδόχου και μετά τιτουλάριου αυτοκράτορα της Αυστρίας & βασιλιά της Βοημίας και της Ρεγγίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν και η μικρότερη δίδυμη αδελφή της Μόνικας των Αψβούργων.

## Οικογένεια
Παντρεύτηκε πρώτα στις 14 Ιανουαρίου 1984 τον Έρικ-Άλμπα Τεράν ντ' Αντίν στο Άντον του Παναμά. Μαζί απέκτησαν τρία παιδιά:
* Μάρκος-Ιωάννης Τεράν ντ' Αντίν γενν. 1984, παντρεύτηκε την Τρίσια Τζόνστον. 
* Κάρλα-Ρεγγίνα Τεράν ντ' Αντίν γενν. 1987.
* Ιουστίνος-Χριστόφορος Τεράν ντ' Αντίν γενν. 1989.

Το 1994 η Μιχαηλία και ο σύζυγός της χώρισαν μετά από δέκα χρόνια γάμου. Μετά το διαζύγιό της παντρεύτηκε στις 22 Οκτωβρίου 1994 τον Ουμβέρτο κόμη του Κάγκενεκ, γιο του Φραντς-Γιόζεφ κόμη του Κάγκενεκ και της Ελισάβετ-Μαρίας των Βίττελσμπαχ πριγκίπισσας της Βαυαρίας. Το ζευγάρι μαζί δεν απέκτησε παιδιά και χώρισαν το 1998.

## Πρόγονοι





## Τίτλοι
***13 Σεπτεμβρίου 1954 - μέχρι σήμερα**: *Η Αυτοκρατορική και Βασιλική Υψηλότητα* Αρχιδούκισσα Μιχαηλία της Αυστρίας, Βασιλική Πριγκίπισσα της Ουγγαρίας και της Βοημίας

### Τιμητικές διακρίσεις
*  Οίκος των Αψβούργων: Ντάμα του Αυτοκρατορικού και Βασιλικού Τάγματος του Έναστρου Αστέρος, 1η Τάξη
* 30px Δουκική Βασιλική Οικογένεια της Πάρμας: Ιππικός Αξιωματικός του Βασιλικού Ιερού Στρατιωτικού Κωνσταντινίου Τάγματος του Αγίου Γεωργίου

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Γούβα Πάτρας

Η **Γούβα** είναι συνοικία της Πάτρας κοντά στο κέντρο της πόλης. Βρίσκεται στις απολήξεις του Εσχατοβουνίου στα όρια της λεγόμενης περιοχής του Δασυλίου και απέχει λιγότερο από 2 χιλιόμετρα από το κεντρικότερο σημείο της Πάτρας, την Πλατεία Γεωργίου Α΄. Η συνοικία πήρε την ονομασία της από την μορφολογία του μέρους όπου εκτείνεται.

Οι κεντρικότεροι και κύριοι δρόμοι της Γούβας είναι η *Νόρμαν* και η *28ης Οκτωβρίου* (πρώην *Καρόλου*), ενώ η συνοικία δυτικά οριοθετείται από την *Κορίνθου*, μία από τις κυριότερες οδούς του πυκνού πολεοδομικού ιστού της Πάτρας.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Γούβα».

Κατηγορία:Συνοικίες της Πάτρας
Κριστίνα Αγκιλέρα (δισκογραφία)

260x260px|Η Κριστίνα Αγκιλέρα το 2006 σε μουσικό φεστιβάλ της Ιταλίας.|μικρογραφία
Η Κριστίνα Αγκιλέρα είναι Αμερικανίδα τραγουδίστρια, στιχουργός και μουσικός παραγωγός. Είναι ενεργή από το 1993 στη μουσική βιομηχανία και έχει κυκλοφορήσει 7 στούντιο άλμπουμ, ένα extended play, 43 σινγκλ (εκ των οποίων στα οκτώ συμμετέχει) και 10 προωθητικά σινγκλ. Μέχρι σήμερα έχει πουλήσει πάνω από 50.000.000 άλμπουμ. Στις ΗΠΑ κατάφερε έως το 2014 να πουλήσει 17.9 εκατομμύρια άλμπουμ, με 14.5 εκατομμύρια μονάδες να έχουν πιστοποιηθεί από τη RIAA.

Αγκιλέρα έχει καταφέρει να κερδίσει -μεταξύ άλλων- 6 Γκράμι, 3 MTV και 1 Latin Award. Το 2012 κατάφερε να κερδίσει ένα ALMA Award. Με αυτό το βραβείο βραβεύτηκε ως η *Φωνή του 2012* και το 2013 κέρδισε το βραβείο Choice Award, με το οποίο βραβεύτηκε ως η *Φωνή της Γενιάς μας*.

## Άλμπουμ

### Στούντιο άλμπουμ

### Σάουντρακ άλμπουμ

## Σινγκλ

#### Christina Aguilera

* *Genie in a Bottle* (1999)
* *What a Girl Wants* (1999)

* *I Turn to You* (2000)
* *Come on Over Baby (All I Want Is You)* (2000)

#### Stripped

* *Dirrty* (ft. Redman) (2002)
* *Beautiful* (2002)
* *Fighter* (2003)
* *Can't Hold us Down* (ft. Lil' Kim) (2003)
* *The Voice Within* (2003)

#### Back to Basics

* *Ain't No Other Man* (2006)
* *Hurt* (2006)
* *Candyman* (2007)
* *Slow Down Baby* (2007, κυκλοφόρησε μόνο στην Αυστραλία και τη Νέα Ζηλανδία)
* *Oh Mother* (2007, κυκλοφόρησε μόνο στη Κεντρική Ευρώπη)

#### Keeps Gettin' Better - A Decade of Hits

* *Keeps Gettin' Better* (2008)

### Bionic

* *Not Myself Tonight* (2010)
* *Woohoo* (ft. Nicki Minaj) (2010)
* *You Lost Me* (2010)

### Lotus

* *Your Body* (2012)
* *Just A Fool* (2012)

### Liberation

* *[[Accelerate]]* (με τους Ty Dolla $ign και 2 Chainz) (2018)
* *[[Fall in Line]]* (ft. Demi Lovato) (2018)

### Ως featuring artist

* *Nobody Wants To Be Lonely* με τον Ricky Martin (2001)
* *Tilt Ya Head Back* με τον Nelly (2004)
* *Tell Me* με τον Diddy (2006)
* *Moves Like Jagger* με τους Maroon 5 (2011)
* *Feel This Moment *με τον Pitbull (2013)
* *Hoy Tengo Ganas De Ti με τον Alejandro Fernandez (2013)*
* Say Something με τους A Great Big World (2013)
* Do What U Want (Remix) με τη Lady Gaga (2013)

### Soundtrack / Άλλα Σινγκλ

* *Reflection* (1998) από την ταινία Μουλάν της Disney.
* *The Christmas Song*3 (1999, κυκλοφόρησε μόνο στη Νότια Αμερική)
* *Lady Marmalade* με τις Lil'Kim, Missy Elliott, Pink και Mýa (2001)
* *Car Wash* με τη Missy Elliott (2004)

## Παραπομπές


Κατηγορία:Δισκογραφία

Δισκογραφια
Σίντι Γκάμπερ

[thumb|250px|Ο [Σιδηροδρομικός Σταθμός Σίντι Γκάμπερ]]
thumb|250px|Ένας από τους κυριότερους δρόμους του Σίντι Γκάμπερ
thumb|250px|Η προκυμαία της Αλεξάνδρειας στο Σίντι Γκάμπερ

Το **Σίντι Γκάμπερ** είναι παραθαλάσσια συνοικία της Αλεξάνδρειας στην Αίγυπτο και μία από της ομορφότερες της πόλης. Ονομάστηκε από έναν τοπικό άγιο που σύμφωνα με τη παράδοση τα βράδια φυλάει τα παιδιά. Στην περιοχή υπάρχει και το ομώνυμο τζαμί. Συνορεύει στα ανατολικά με τη συνοικία του Μουσταφά Καμέλ, στα δυτικά με τη Κλεοπάτρα και στα νότια με τη Σμούχα.

Το έσω τμήμα της συνοικίας περιλαμβάνει τον σιδηροδρομικό σταθμό Σίντι Γκάμπερ, στον οποίον φτάνει το μεγαλύτερο μέρος των ταξιδιωτών που έρχονται στη πόλη με τραίνο. Ο σταθμός αυτός είναι ένας από τους παλαιότερους όλης της Αιγύπτου, ο οποίος εξυπηρετούσε τα ανατολικά τμήματα της πόλης πολύ πριν αστικοποιηθούν, όταν ήταν ακόμη εξοχικές περιοχές στις οποίες παραθέριζαν Ευρωπαίοι και αστοί και μεγαλοαστοί από το Κάιρο. Το 2011 στον σιδηροδρομικό σταθμό αρχίσανε επεκτατικά έργα έτσι ώστε τα παλιότερα τμήματα του σταθμού να μετατραπούν σε σιδηροδρομικό μουσείο και να δημιουργηθεί χώρος για εμπόρειο στα νεότερα τμήματα.

## Στρατιωτικές εγκαταστάσεις
Στο Σίντι Γκάμπερ βρίσκεται το αρχηγείο της Βόρειας Περιοχής του Αιγυπτιακού Στρατού καθώς και ένα Στρατιωτικό Νοσοκομείο.

## Πολιτική
Ο Θάνατος του Χαλίντ Μοχάμεντ Σαΐντ ο οποίος πυροδότησε την Αιγυπτιακή Επανάσταση του 2011 έλαβε χώρα στο αστυνομικό τμήμα του Σίντι Γκάμπερ. Στη συνέχεια έγιναν σοβαρά επεισόδια στη συνοικία τα οποία καταστάλθηκαν βίαια από την αστυνομία.

## Γκαλερί

Mosque of Sidi Gaber, Alexandria (n.d.) - front - TIMEA.jpg|Παλιά καρτ ποστάλ που δείχνει το Τζαμί Σίντι Γκάμπερ προτού η περιοχή αστικοποιηθεί
The Superjet bus.JPG|Ο σταθμός λεωφορείων του Σίντι Γκάμπερ, ο οποίος συνδέει την Αλεξάνδρεια με άλλες πόλεις
Demonstrators in Sidi Gaber, Alexandria on February 1.jpg|Διαμαρτυρίες στο Σίντι Γκάμπερ το 2011
Flickr - dlisbona - 37 ave. Sidi Gaber - home of Moise Lisbona.jpg|Μία βίλα στην οποία ζούσε μια εβραϊκή οικογένεια προτού αυτή μεταναστεύσει στο εξωτετικό


Κατηγορία:Συνοικίες της Αλεξάνδρειας
Μόνικα των Αψβούργων

Η **Αρχιδούκισσα Μόνικα των Αψβούργων** (*Monika von Habsburg*, γενν. 13 Σεπτεμβρίου 1954) είναι η κόρη του Αρχιδούκα Όθωνα της Αυστρίας.

## Βιογραφία
Η *Μόνικα Μαρία Ροβέρτα Αντωνία Ραφαηλία' γεννήθηκε στις 13 Σεπτεμβρίου 1954 στο [[Βύρτσμπουργκ]] και είναι το δεύτερο παιδί και κόρη του [[Όθων των Αψβούργων|Αρχιδούκα Όθωνα της Αυστρίας]] και της [[Ρεγκίνα της Σαξονίας-Μάινινγκεν|Ρεγκίνας των Βέττιν]], κόρης του [[Γεώργιος Γ΄ της Σαξονίας-Μάινινγκεν|Γεωργίου Γ΄]] πρίγκιπα της Σαξονίας-Μάινινγκεν και η μεγαλύτερη δίδυμη αδελφή της [[Μιχαέλα των Αψβούργων|Μιχαέλας των Αψβούργων]].

Στις 21 Ιουνίου 1980 η Μόνικα παντρεύτηκε έναν Ισπανό ευγενή, τον Δον Λουδοβίκο-Μαρία Γκοντζάγκα ντε Καζανόβα-Καρδένας ι Μπαρόν, 5ο Δούκα του Σαντάντζελο. Μαζί απέκτησαν τέσσερα παιδιά:
* Βαλτάσαρ-Κάρολο ντε Καζανόβα και Αψβούργων-Λωρραίνης γενν. 1981, 23ο Μαρκήσιο του Έλτσε
* Γαβριήλ-Μαρία ντε Καζανόβα και Αψβούργων-Λωρραίνης γενν. 1983
* Ραφαήλ-Μαρία ντε Καζανόβα και Αψβούργων-Λωρραίνης γενν. 1986
* Ιάκωβο ντε Καζανόβα και Αψβούργων-Λωρραίνης γενν. 1993

==Τίτλοι==
**'13 Σεπτεμβρίου 1954 - 21 Ιουνίου 1980**: ''Η Αυτοκρατορική και Βασιλική Υψηλότητα'' Αρχιδούκισσα Μόνικα της Αυστρίας
***21 Ιουνίου 1980 - 31 Οκτωβρίου 1989**: ''Η Αυτοκρατορική και Βασιλική Υψηλότητα'' Αρχιδούκισσα Μόνικα της Αυστρίας, Κληρονομική Δούκισσα του Σαντάντζελο και της Μακέδα, Μαρκησία του Έλτσε
***31 Οκτωβρίου 1989 - 20 Μαρτίου 2005**: ''Η Αυτοκρατορική και Βασιλική Υψηλότητα'' Αρχιδούκισσα Μόνικα της Αυστρίας, Δούκισσα του Σαντάντζελο και της Μακέδα, Κόμισσα του Βαγιερμόσο, Κόμισσα του Λοδόσα, Βαρόνη της Λινιόλα
***20 Μαρτίου 2005 - μέχρι σήμερα*': *Η Αυτοκρατορική και Βασιλική Υψηλότητα'' Αρχιδούκισσα Μόνικα της Αυστρίας, Δούκισσα του Σαντάντζελο, Κόμισσα του Βαγιερμόσο, Κόμισσα του Λοδόσα

### Τιμητικές διακρίσεις
*  Οίκος των Αψβούργων: Ντάμα του Αυτοκρατορικού και Βασιλικού Τάγματος του Έναστρου Αστέρος, 1η Τάξη
* : Ντάμα Μεγαλόσταυρου του Πολιτικού Τάγματος του Αλφόνσο Ι΄ του Σοφού

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Αλέξιος Γίδος

Ο **Αλέξιος Γίδος** (άκμασε π. 1185-1194) ήταν ανώτερος Βυζαντινός στρατηγός στα τέλη του 12ου αι. Είναι το πρώτο καταγεγραμμένο μέλος της Οικογένειας Γίδου, που ανήλθε στην κοινωνία στη Βυζαντινή Αυτοκρατορία στο τέλος του 12ου και στις αρχές του 13ου αι.

## Βιογραφία
Ο Αλέξιος αναφέρεται για πρώτη φορά στις πηγές στο περιστατικό της Νορμανδικής άλωσης της Θεσσαλονίκης το 1185, όταν κατείχε τη θέση του μεγάλου Δομεστίκου των Σχολών (αρχηγού του Στρατού) της Ανατολής. Φαίνεται πως διατήρησε την υψηλή θέση του και μετά την πτώση του Ανδρονίκου Α΄ Κομνηνού και επανεμφανίζεται το 1194, όταν ο διάδοχος αυτού Ισαάκιος Β΄ Άγγελος τον στέλνει εναντίον των Βουλγάρων. 

Αυτή τη φορά ήταν μέγας Δομέστικος της Δύσης, αλλά ακόμη διοικούσε το στράτευμα της Ανατολής, ενώ ο Βασίλειος Βατάτζης διοικούσε τις δυτικές δυνάμεις. Οι δύο στρατηγοί στη μάχη της Αδριανούπολης ηττήθηκαν βαριά και ο πιο πολύς στρατός, μαζί με τον Βατάτζη, έπεσε. Ο Γίδος κατάφερε να διαφύγει με μεγάλη δυσκολία. Δεν γνωρίζουμε έπειτα κάτι γι' αυτόν.

## Η προέλευση των επωνύμου
Το 1898/99 ο Έλληνας λόγιος Σ. Παπαδημητρίου διατύπωσε τη θεωρία, ότι το όνομα της Οικογένειας ήταν Λατινικής καταγωγής: Guido, που από Ιταλικό εξελληνίστηκε. Αυτό οδήγησε στην υπόθεση, ότι ίσως υπήρχε απευθείας σύνδεση με τον Guido/Guy (Γουίδων των Ωτβίλ), γιο του Ροβέρτου Γυισκάρδου Νορμανδού κατακτητή της νότιας Ιταλίας. Ο Γουίδων/Γκυ είχε αυτομολήσει στον Αλέξιο Α΄ Κομνηνό (1081-1118) ένα αιώνα πριν, μπήκε στην υπηρεσία του και πιθανώς νυμφεύτηκε με μέλος του Αυτοκρατορικού Οίκου. 

Αντίθετα ο Β. Χεχτ στο έργο του "Η Βυζαντινή εξωτερική πολιτική στην εποχή του τελευταίου Κομνηνού Αυτοκράτορα" (1967) αμφισβητεί τη Νορμανδική καταγωγή, ισχυριζόμενος πως, όπως και να έχει, η οικογένεια Γίδου εμφανίζεται εκρωμαϊσμένη και έχοντας απωλέσει τον Ιταλικό χαρακτήρα. Είναι αδύνατο να αποδειχθεί οποιαδήποτε σχέση  με τον Γκυ των Ωτβίλ, μια και οι πηγές της εποχής δεν εμφανίζουν την οικογένεια ως ξένης, Νορμανδικής καταγωγής. Άλλη άποψη ετυμολογεί το επώνυμο από τη "γίδα", που είναι παραλλαγή της ελληνικής λέξης "αίγα".

## Αναφορές


## Πηγές
* Guilland, Rodolphe (1967). "Le grand domestique". Recherches sur les institutions byzantines, Tome I (in French). Berlin: Akademie-Verlag. pp. 405–425.
* Kazhdan, Alexander (1991). "Gidos". In Kazhdan, Alexander. The Oxford Dictionary of Byzantium. New York and Oxford: Oxford University Press. pp. 850–851. ISBN 978-0-19-504652-6.

Κατηγορία:Βυζαντινοί του 12ου αιώνα
Κατηγορία:Βυζαντινοί στρατηγοί
Κατηγορία:Δομέστικοι των Σχολών
Κατηγορία:Δομέστικοι της Δύσης
Σερβικές προεδρικές εκλογές 2017

**Προεδρικές εκλογές** διεξήχθησαν στη Σερβία στις 2 Απριλίου 2017, για 11η φορά από τότε που ο θεσμός του Προέδρου εισήχθη το 1990. Ο κάτοχος της προεδρίας Τόμισλαβ Νίκολιτς μπορούσε να διεκδικήσει μια δεύτερη πενταετή θητεία, αλλά επέλεξε να μην το πράξει. Ο πρωθυπουργός Αλεξάνταρ Βούτσιτς εξελέγη πρόεδρος από τον πρώτο γύρο.

## Εκλογικό σύστημα
Ο Πρόεδρος της Σερβίας εκλέγεται για μια θητεία πέντε ετών, χρησιμοποιώντας το σύστημα της ψηφοφορίας σε δύο γύρους. Η θητεία του Προέδρου τερματίστηκε στις 31 Μαΐου.

## Υποψήφιοι
Η Σερβική Εκλογική Επιτροπή επιβεβαίωσε έντεκα υποψήφιους. Ο αριθμός των υποψηφίων αποφασίστηκε τυχαία με κλήρωση που έγινε στις 17 Μαρτίου.

## Αποτελέσματα
Καθώς ο Βούτσιτς συγκέντρωσε περισσότερο από το 50% των ψήφων, χωρίς να χρειαστεί να διεξαχθεί δεύτερος γύρος, εξελέγη πρόεδρος.
δεξιά|μικρογραφία|365x365εσ|Τα αποτελέσματα των εκλογών από τους δήμους

## Εκλογικές διαμάχες
Η εκλογή αμαυρώθηκε από κατηγορίες για εκφοβισμό των ψηφοφόρων και μια σχεδόν απόλυτη κυριαρχία του Βούτσιτς και του κόμματός του στα ΜΜΕ. Μετά την ανακοίνωση των αποτελεσμάτων, διαδηλώσεις πραγματοποιήθηκαν σε όλη τη Σερβία εναντίον της νίκης του Βούτσιτς.

Στις 3 Απριλίου 2017, η δημοκρατική Εκλογική Επιτροπή ανακοίνωσε ότι τα αποτελέσματα των εκλογών σε δύο εκλογικά τμήματα στην Μπάτσκα Πάλανκα και στο Ζρένιανιν θα ακυρωθούν και στη συνέχεια θα επαναλαμβανόταν η ψηφοφορία σε αυτα τα κέντρα, στις 11 Απριλίου. Αυτό έγινε εξαιτίας αναφορών για εκλογική νοθεία. Την επόμενη μέρα, τα αποτελέσματα των εκλογών ακυρώθηκαν σε άλλες έξι δήμους, με επαναληπτικούς γύρους, επίσης, να ορίζονται για τις 11 Απριλίου. Η επαναληπτική ψηφοφορία σε οκτώ δήμοιυς δεν θα μπορούσε να αλλάξει το αποτέλεσμα των εκλογών, καθώς υπήρχαν μόνο 9.851 εκλογείς που είχαν δικαίωμα ψήφου, λιγότερους από τη διαφορά με την οποία κέρδισε ο Βούτσιτς.
Στις 3 Απριλίου, μετά την ανακοίνωση της νίκης του Βούτσιτς, φοιτητές διαδήλωσαν μπροστά από την εθνοσυνέλευση. Στην εν λόγω διαδήλωση σύμφωνα με το *Danas*, συμμετείχαν πάνω από 10.000 άτομα. Διαδηλώσεις μετά τα αποτελέσματα των εκλογών ανακοινώθηκαν και σε 15 πόλεις ανά τη Σερβία.

## Παραπομπές


2017
Σερβια
Κατάλογος προέδρων της Σερβίας

Ο κατάλογος που ακολουθεί συμπεριλαμβάνει τους αρχηγούς κράτους της Σοσιαλιστικής Δημοκρατίας της Σερβίας , μία χώρα που ήταν τμήμα της Σοσιαλιστικής Ομοσπονδιακής Δημοκρατίας της Γιουγκοσλαβίας κα τους αρχηγούς κράτους της Δημοκρατίας της Σερβίας (1992–2006), που ήταν τμήμα της Κρατικής Ένωσης της Σερβίας και του Μαυροβουνίου. Πριν το 1974, αρχηγός κράτους της Σερβίας ήταν ο πρόεδρος του σερβικού κοινοβουλίου.

Ο Πρόεδρος της Δημοκρατίας (*Predsednik Republike*, Председник Републике) εκλέγεται άμεσα από τον λαό για θητεία πέντε ετών, η οποία περιορίζεται από το σύνταγμα σε μία μόνο επιτρεπόμενη ανανέωση. Εκτός από αρχηγός των ενόπλων δυνάμεων της Σερβίας, ο Πρόεδρος διορίζει τον Πρωθυπουργό με τη συναίνεση της Εθνοσυνέλευσης, και ασκεί περιορισμένη επιρροή στην εξωτερική πολιτική. Το γραφείο του Προέδρου βρίσκεται στην Νόβι Ντβορ.
          
## Κατάλογος προέδρων της Σερβίας
### Σερβία εντός Γιουγκοσλαβίας / Σερβία και Μαυροβούνιο (1944–2006)
;Λαϊκή Δημοκρατία της Σερβίας / Σοσιαλιστική Δημοκρατία της Σερβίας / Δημοκρατία της Σερβίας

 (15)
 (3)
 (1)
 (1)
 (1)
 (1)
 (1)

### [[Σερβία|Δημοκρατία της Σερβίας]] (2006–σήμερα)
Η Σερβία έγινε ανεξάρτητη στις 5 Ιουνίου 2006.

 (1)
 (1)
 (2)

## Δείτε επίσης
*Πρόεδρος της Σερβίας
*Πρωθυπουργός της Σερβίας

## Εξωτερικοί σύνδεσμοι
*Επίσημος ιστότοπος Προέδρου της Σερβίας
*Γραφείο του Προέδρου

*
Νοβρούζ Μαμάντοφ

Ο **Νοβρούζ Μαμάντοφ** (Novruz Ismayil oglu Mammadov, στα αζέρικα: Novruz İsmayıl oğlu Məmmədov,   15 Μαρτίου 1947-) είναι πολιτικός και μεταφραστής από το Αζερμπαϊτζάν,  ο οποίος υπηρέτησε ως πρωθυπουργός από τις 21 Απριλίου 2018 ως τις 8 Οκτωβρίου 2019. Πρωτύτερα ήταν βοηθός του Προέδρου επί των εξωτερικών θεμάτων και επικεφαλής του Τμήματος Εξωτερικής Πολιτικής.

## Ζωή
Γεννήθηκε στο Ναχτσιβάν, το οποίο τότε ήταν τμήμα της σοσιαλιστικής σοβιετικής δημοκρατίας του Αζερμπαϊτζάν. Απέκτησε διδακτορικό στη Φιλολογία το 1991 από το Παιδαγωγικό Ινστιτούτο Ξένων Γλωσσών του Αζερμπαϊτζάν (APFLI), όπου αργότερα δίδαξε ως καθηγητής.

## Σταδιοδρομία
Την περίοδο 1967–1968 έγινε μεταφραστής και ανώτερος διερμηνέας στην Αλγερία, από το 1971–1973 στη Γουινέα και το 1978–1981 ξανά στην Αλγερία. Από το 1992 ως το 1993 ήταν πρύτανης της προπαρασκευαστικής σχολής του APFLI. Την περίοδο από το 1993 ως το 1997 ήταν πρύτανης γαλλικής γλώσσας στο APFLI. Από το 1995 ως το 1997 ήταν διερμηνέας του (τότε ο Χαϊντάρ Αλίγιεφ) Προέδρου της Δημοκρατίας του Αζερμπαϊτζάν. Το 1997 ανέλαβε διευθυντής στο Τμήμα Εξωτερικής Πολιτικής της Προεδρίας, ως το 2018. Στις 21 Απριλίου 2018 διορίστηκε πρωθυπουργός της χώρας.

Το 1998 τιμήθηκε από τον πρώην πρόεδρο Ζακ Σιράκ της Γαλλικής Δημοκρατίας με το παράσημο της Λεγεώνας της Τιμής.

## Βιβλία
Συνέγραψε περισσότερα από 20 επιστημονικά άρθρα και αρκετά βιβλία, συμπεριλαβανομένων περισσότερων από 300 άρθρων με πολιτικά και δημόσια θέματα.

Μετέφρασε στα γαλλικά το έργο “A Myth of Terror” (1991) του Έριχ Φάιγκλ” το 2001. Επίσης, μετέφρασε έργα του Πιέρ Γκαμαρά ("L'Assassin a le prix Goncourt". Παρίσι: 1963) και των Φιλίπ Μπραγιάρ και Μοχάμετ Ρεζά Τζαλίλι  ("Les relations internationales". 1997).

## Παραπομπές


## Εξωτερικοί σύνδεσμοι
* Επιπλέον πληροφορίες

Κατηγορία:Πρωθυπουργοί του Αζερμπαϊτζάν
Ισαβέλλα της Υόρκης

Η **Ισαβέλλα της Υόρκης** ή **Ισαβέλλα Στιούαρτ**  (28 Αυγούστου 1676 - 2 Μαρτίου 1681) ήταν κόρη του μελλοντικού Ιακώβου Β΄ της Αγγλίας και της δεύτερης συζύγου του, Μαρίας Βεατρίκης της Μόντενα.

Η Ισαβέλλα γεννήθηκε στο Παλάτι του Αγίου Ιακώβου στο Λονδίνο. Ήταν η δεύτερη κόρη του Ιάκωβου και της Μαρίας Βεατρίκης, μετά την αδελφή της, Αικατερίνη Λαύρα, που πέθανε έντεκα μήνες πριν από τη γέννησή της. Η Ισαβέλλα είχε δύο μεγαλύτερες ετεροθαλείς αδελφές από τον πρώτο γάμο του πατέρα της με τη Λαίδη Ανν Χάιντ: τη Μαρία και την Άννα, μελλοντικές βασίλισσες της Αγγλίας. Οι πατρικοί παππούδες της Ισαβέλλας ήταν ο Κάρολος Α΄ της Αγγλίας και η σύζυγός του Ερριέττα Μαρία της Γαλλίας. Οι εκ μητρός παππούδες της ήταν ο Αλφόνσος Δ΄ των Έστε και η Λάουρα Μαρτινότσι.
## Ζωή
Για το μεγαλύτερο μέρος της ζωής της, η Ισαβέλα ήταν το μοναδικό παιδί του βασιλικού ζευγαριού και έτσι τέταρτη για τη διαδοχή του θρόνου (μετά από τον πατέρα της και τις ετεροθαλείς αδερφές της Μαρία και Άννα). Πήγε μια σειρά πίσω μετά τη γέννηση του αδελφού της, Κάρολο Στούαρτ, Δούκα του Κέιμπριτζ. Ωστόσο, πέθανε από ευλογιά μετά από ένα μήνα ζωής, οπότε η Ισαβέλλα τοποθετήθηκε ξανά στην τέταρτη γραμμή. Το 1678, η Ισαβέλλα ακολουθήθηκε από μια άλλη αδελφή, την Ελισάβετ, που πέθανε μετά τη γέννα.

Η οικογένειά της είχε ένα πορτρέτο ζωγραφισμένο γι' αυτήν από τον Σερ Πήτερ Λήλυ.

Το 1678, όταν η Ισαβέλλα ήταν δυο ετών, οι γονείς της εξορίστηκαν στις Βρυξέλλες για να μείνουν με την αδερφή της, Μαρία. Το βασιλικό ζευγάρι συνοδεύτηκε από την Ισαβέλλα και την Άννα.

Όταν ο θείος της, ο Κάρολος Β΄ αρρώστησε σοβαρά, η οικογένεια επέστρεψε στην Αγγλία. Φοβόντουσαν ότι ο μεγαλύτερος νόθος γιος του Βασιλιά, ο Τζέημς Σκοτ, 1ος Δούκας του Μόνμουθ και διοικητής των ένοπλων δυνάμεων της Αγγλίας, θα μπορούσε να σφετεριστεί το στέμμα αν ο Κάρολος πέθαινε όσο απουσίαζαν. Ο Κάρολος επέζησε αλλά, αισθανόμενος ότι η οικογένεια επέστρεψε στο βασίλειο πάρα πολύ γρήγορα, έστειλε τον Ιάκωβο και τη Μαρία Βεατρίκη στο Εδιμβούργο, όπου για τα επόμενα τρία χρόνια παρέμειναν στο Παλάτι Χόλλυρουντ, ενώ η Άννα και η Ισαβέλλα έμειναν στο Λονδίνο υπό τις διαταγές του Καρόλου. Το ζευγάρι ανακλήθηκε στο Λονδίνο τον Φεβρουάριο του 1680, μόνο για να επιστρέψει ξανά στο Εδιμβούργο το φθινόπωρο. Αυτή τη φορά πήραν μια πιο αξιόλογη βάση: ο Ιάκωβος έγινε ο βασιλικός επίτροπος στη Σκωτία. Ο χωρισμός από την Ισαβέλλα οδήγησε τη μητέρα της να βυθιστεί σε μια κατάσταση θλίψης, η οποία επιδεινώθηκε από τον κοινωνικό αποκλεισμό της.

Η Λαίδη Ισαβέλλα, που μέχρι στιγμής ήταν το μόνο από τα παιδιά της Μαρίας που επιβίωσε τη βρεφική ηλικία, πέθανε από φυσικά αίτια  τον Μάρτιο του 1681, πέντε μήνες πριν από τα πέμπτα της γενέθλια, στο Παλάτι του Αγίου Ιακώβου, τον τόπο της γέννησής της. Θάφτηκε στο Αββαείο του Ουέστμινστερ ως «Η Λαίδη Ισαβέλλα, κόρη του Δούκα της Υόρκης».

Ο θάνατος της Ισαβέλλας οδήγησε τη μητέρα της σε μια θρησκευτική μανία, ανησυχώντας τους γιατρούς της.

Τέσσερα χρόνια μετά το θάνατο της Ισαβέλλας, ο πατέρας της ανέβηκε στον θρόνο ως βασιλιάς της Αγγλίας.

## Παραπομπές


Κατηγορία:Πριγκίπισσες της Αγγλίας
Κατηγορία:Βρετανίδες πριγκίπισσες
Ανδριάνα των Αψβούργων

Η **Ανδριάνα των Αψβούργων** (*Andrea von Habsburg*, γενν. 30 Μαΐου 1953) είναι η κόρη του Αρχιδούκα Όθωνα της Αυστρίας.

## Βιογραφία
Η *Ανδριάνα Μαρία* γεννήθηκε στις 30 Μαΐου 1953 στο Βύρτσμπουργκ και είναι το πρώτο παιδί και η μεγαλύτερη κόρη του Όθωνα διαδόχου και μετά τιτουλάριου αυτοκράτορα της Αυστρίας & Βασιλιά της Βοημίας και της Ρεγκίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν.

Στις 9 Ιουλίου 1977 η Ανδριάνα παντρεύτηκε τον Κάρολο-Ευγένιο, διάδοχο κόμη του Νάιππεργκ στο Χόκιν της Βαυαρίας. Μαζί απέκτησαν παιδιά:
* Φίλιππος γενν. 1978, κόμης του Νάιππεργκ. Νυμφεύτηκε την Πάολα Βολφ και απέκτησαν 4 παιδιά.
* Βενέδικτος γενν. 1980, κόμης του Νάιππεργκ.
* Δομίνικος γενν. 1981, κόμης του Νάιππεργκ. Νυμφεύτηκε τη Μαρία-Άννα πριγκίπισσα του Ζαλμ-Ζαλμ και απέκτησαν 1 παιδί.
* Έμμα γενν. 1983, παντρεύτηκε τον Ρόμαν Κίνο Σπεχτ. Απέκτησαν 2 παιδιά.
* Αικατερίνη γενν. 1986, παντρεύτηκε τον Βένζελ πρίγκιπα του Λόμπκοβιτς. Απέκτησαν 1 παιδί.

## Τίτλοι
***30 Μαΐου 1953 - 9 Ιουλίου 1977**: *Η Αυτοκρατορική και Βασιλική Υψηλότητα* Αρχιδούκισσα Ανδριάνα της Αυστρίας, Βασιλική Πριγκίπισσα της Ουγγαρίας και της Βοημίας
***9 Ιουλίου 1977 - μέχρι σήμερα**: *Η Βασιλική Υψηλότητα* Αρχιδούκισσα Ανδριάνα της Αυστρίας, Κληρονομική Κόμισσα του Νάιππεργκ

### Τιμητικές διακρίσεις
*  Οίκος των Αψβούργων: Κυρία του Τάγματος του Έναστρου Αστέρος, 1η Τάξη

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Ψευδο-Αλέξιος Β΄

Ο **ψευδο-Αλέξιος Β΄** είναι ο πιο διάσημος μεταξύ αρκετών διεκδικητών του θρόνου της Ρωμανίας, που εμφανίστηκαν στις αρχές της βασιλείας του Ισαακίου Β΄ Αγγέλου (1185-95, 1203-04). Ισχυρίστηκε ότι είναι ο Αλέξιος Β΄ Κομνηνός, που είχε δολοφονηθεί το 1183.

## Βιογραφία
Ήταν ένας νέος από την Κωνσταντινούπολη, που η ομοιότητά του με τον εκλιπόντα Αυτοκράτορα και τον πατέρα αυτού Μανουήλ Α΄ έπεισε πολλούς για την εγκυρότητα των ισχυρισμών του. Επισκέφθηκε το Ικόνιο και ζήτησε τη βοήθεια του Κιλίτζ Αρσλάν Β΄. Ο σουλτάνος έκπληκτος από την ομοιότητα με τον Μανουήλ Α΄, του επέτρεψε να στρατολογήσει άνδρες, αλλά αρνήθηκε να σπάσει τη συνθήκη, που είχε συνάψει με τον Ισαάκιο Β΄ και να χάσει την απότιση φόρου από τη Ρωμανία.

Ο διεκδικητής συγκέντρωσε 8.000 στρατιώτες και λεηλάτησε την κοιλάδα του Μαιάνδρου ποταμού, κάνοντας επιδρομή σε αρκετές πόλεις, όπως οι Χώνες, για να κατευνάσει το στράτευμά του με λάφυρα. Ο Ισαάκιος Β΄ έστειλε τον αδελφό του Αλέξιο να χειριστεί τον διεκδικητή, αλλά ο Αυτοκρατορικός στρατός είχε πολύ μικρή επιτυχία.

Η σταδιοδρομία του ψευδο-Αλεξίου τελείωσε απότομα, όταν δολοφονήθηκε από έναν ιερέα, που εξοργίστηκε με τη συμμαχία του με τους Μουσουλμάνους, την άδειά του να λεηλατήσουν τις πλουσιότερες πόλεις της Μικράς Ασίας και την ανοχή του για τη βεβήλωση των εκκλησιών, που διέπραξαν οι Τούρκοι στις πόλεις αυτές. Ο δολοφόνος έφερε το κεφάλι τού διεκδικητή στον σεβαστοκράτορα Αλέξιο, που τόσο ξαφνιάστηκε με την ομοιότητα των χαρακτηριστικών με αυτά του Μανουήλ Α΄, που αναφώνησε: «μετά από όλα αυτά, ίσως είναι αθώοι, όσοι τον ακολούθησαν».

Έπειτα από αυτόν και άλλοι εμφανίστηκαν με το όνομα του Αλεξίου Β΄· έναν από αυτούς στην Παφλαγονία τον θανάτωσαν. Άλλος αναφάνηκε στη Νικομήδεια το 1195/96, αλλά συνελήφθη και τυφλώθηκε.

## Παραπομπές

## Πηγές
* George Finlay, History of the Byzantine and Greek Empires from 1057 - 1453, Volume 2, William Blackwood & Sons, 1854

Κατηγορία:Βυζαντινοί του 12ου αιώνα
Κατηγορία:Βυζαντινοί σφετεριστές
Accelerate

To **"Accelerate"** είναι τραγούδι της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 3 Μαΐου 2018 ως το πρώτο προωθητικό σινγκλ από το όγδοο στούντιο άλμπουμ της *[[Liberation]]* (2018), από την RCA Records. Είναι η πρώτη της κυκλοφορία από προσωπικό άλμπουμ μετά από έξι χρόνια. Στο τραγούδι συμμετέχουν οι ράπερ 2 Chainz και Ty Dolla Sign.

## Μουσικό βίντεο
Το μουσικό βίντεο για το "Accelerate" κυκλοφόρησε μαζί με το ίδιο το σινγκλ στον λογαριασμό της τραγουδίστριας στο YouTube. Σκηνοθετήθηκε από τη Zoey Grossman και περιλαμβάνει λήψεις τόσο χρωματιστές, όπου κυριαρχεί το ροζ, όσο και ασπρόμαυρες. Λίγο μετά την κυκλοφορία του βίντεο και του σινγκλ, η Αγκιλέρα ανακοίνωσε σε ιστορία της στο Instagram ότι είναι διαθέσιμο και σε κάθετη αναλογία στο Spotify.

## Ιστορικό κυκλοφορίας

## Παραπομπές


Κατηγορία:Τραγούδια του 2018
Κατηγορία:Singles του 2018
Κατηγορία:Τραγούδια της Κριστίνα Αγκιλέρα
Κατηγορία:Singles της RCA Records
Second Life

Το ***Second Life*** είναι διαδικτυακός εικονικός κόσμος που αναπτύχθηκε και ανήκει στην εταιρεία Linden Lab που εδρεύει στο Σαν Φρανσίσκο και κυκλοφόρησε στις 23 Ιουνίου 2003. Μέχρι το 2013, το *Second Life* είχε περίπου ένα εκατομμύριο τακτικούς χρήστες. Με πολλούς τρόπους, το *Second Life* είναι παρόμοιο με μαζικά διαδικτυακά παιχνίδια ρόλων πολλαπλών παικτών. Ωστόσο, η Linden Lab είναι εμφατική ότι η δημιουργία της δεν είναι παιχνίδι: «Δεν υπάρχει κατασκευασμένη διαμάχη, κανένας καθορισμένος στόχος.»

Στον εικονικό κόσμο μπορεί να υπάρξει δωρεάν πρόσβαση μέσω προγραμμάτων-πελατών της Linden Lab ή μέσω εναλλακτικών εξωτερικών θεατών. Οι χρήστες του *Second Life* (επίσης αποκαλούμενοι ως κάτοικοι) δημιουργούν εικονικές αναπαραστάσεις των ίδιων, που ονομάζονται άβαταρ, και μπορούν να αλληλεπιδρούν με μέρη, αντικείμενα και άλλα άβαταρ. Μπορούν να εξερευνήσουν τον κόσμο, να συναντήσουν άλλους κατοίκους, να κοινωνικοποιηθούν, να συμμετάσχουν τόσο σε ατομικές όσο και σε ομαδικές δραστηριότητες, να χτίσουν, να δημιουργήσουν, να ψωνίσουν και να εμπορευθούν εικονικές ιδιοκτησίες και υπηρεσίες μεταξύ τους.

Η πλατφόρμα κατά κύριο λόγο περιλαμβάνει περιεχόμενο που παράγουν οι χρήστες βασισμένο στο 3D. Το *Second Life* έχει επίσης το δικό του εικονικό νόμισμα, το δολάριο Linden, το οποίο ανταλλάσσεται με νόμισμα του πραγματικού κόσμου.

Το *Second Life* απευθύνεται σε άτομα ηλικίας 16 ετών και άνω, με εξαίρεση τους χρήστες ηλικίας 13-15 ετών, οι οποίοι περιορίζονται στην περιοχή του *Second Life* από κάποιο ίδρυμα χορηγίας (π.χ. ένα σχολείο).

Φτιαγμένο στο λογισμικό είναι ένα εργαλείο 3D μοντελοποίησης βασισμένο σε απλά γεωμετρικά σχήματα, που επιτρέπει στους κατοίκους να δημιουργούν εικονικά αντικείμενα. Υπάρχει επίσης μια διαδικαστική γλώσσα δέσμης ενεργειών, η Γλώσσα Συγγραφής Linden, η οποία μπορεί να χρησιμοποιηθεί για να προσθέσει διαδραστικότητα σε αντικείμενα. Τα δημιουργήματα (sculpties), η σύμπλεξη, η μορφή των ρούχων ή άλλων αντικειμένων, το ανιμέισον και οι χειρονομίες μπορούν να δημιουργηθούν χρησιμοποιώντας εξωτερικό λογισμικό και να εισαχθούν. Οι όροι υπηρεσίας του Second Life προβλέπουν ότι οι χρήστες διατηρούν πνευματικά δικαιώματα για οποιοδήποτε περιεχόμενο δημιουργούν και ότι ο διακομιστής και ο πελάτης παρέχουν απλές λειτουργίες διαχείρισης ψηφιακών δικαιωμάτων (DRM). Ωστόσο, η Linden Lab άλλαξε τους όρους παροχής υπηρεσιών τον Αύγουστο του 2013, για να μπορεί να χρησιμοποιήσει περιεχόμενο που δημιουργήθηκε από τους χρήστες για οποιονδήποτε σκοπό. Οι νέοι όροι υπηρεσίας εμποδίζουν τους χρήστες να χρησιμοποιούν μορφές από υπηρεσίες μορφών τρίτων, όπως επεσήμαναν ορισμένοι από αυτούς απερίφραστα.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια του Linux
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Εικονικές κοινότητες
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του 2003
Pretty Good Privacy

**Το Pretty Good Privacy** (**PGP**) είναι ένα πρόγραμμα κρυπτογράφησης που παρέχει κρυπτογραφική ιδιωτικότητα και αυθεντικοποίηση για τη μεταφορά δεδομένων. Το PGP χρησιμοποιείται για τηνψηφιακή υπογραφή, κρυπτογράφηση και αποκρυπτογράφηση κειμένων, e-mails, αρχεία, καταλόγων όπως και για την αύξηση της ασφάλειας της επικοινωνίας μέσω ηλεκτρονικού ταχυδρομείου. Το PGP αναπτύχθηκε το 1999 από τον Phil Zimmermann.

## Σχεδιασμός
μικρογραφία|521x521εσ|Πώς λειτουργεί η  κρυπτογράφηση με PGP

## Παραπομπές


Κατηγορία:Λογισμικό κρυπτογράφησης
Γκέρχαρντ Πάλιτς

Ο **Γκέρχαρντ Άρνο Μαξ Πάλιτς**, (· Γκρόσοπιτς, 17 Ιουνίου 1913 –  1944) ήταν Γερμανός υπαξιωματικός των SS, γνωστός για τη σκληρότητα, τον εξαιρετικά βίαιο χαρακτήρα του και τη δράση του όταν υπηρετούσε στη φρουρά του στρατοπέδου Άουσβιτς. Έφτασε μέχρι του βαθμού του αρχιλοχία των SS (SS-Hauptscharführer). Ο Πάλιτς έχει καταγραφεί από την ιστορική έρευνα ως ένας από τους χειρότερους εγκληματίες πολέμου όλων των εποχών.

## Βιογραφικά στοιχεία
Ο Πάλιτς γεννήθηκε στις 17 Ιουνίου 1913 στο Γκρόσοπιτς, έναν οικισμό της πόλης Τάραντ (Tharandt) της Σαξονίας (κοντά στη Δρέσδη), από οικογένεια αγροτική. Το 1933 έγινε μέλος του Ναζιστικού Κόμματος (με αριθμό μητρώου 1965727) και των SS (με αριθμό μητρώου 79466). Εντάχθηκε στις Νεκροκεφαλές (SS-Totenkopfverbände), που ήταν υπεύθυνες για τα στρατόπεδα συγκέντρωσης. Υπηρέτησε στη φρουρά των ναζιστικών στρατοπέδων Λίχτενμπουργκ, Μπούχενβαλντ και Ζάξενχαουζεν, αρχικά ως παραπηγματάρχης, δηλαδή υπεύθυνος ενός παραπήγματος κρατουμένων, και στη συνέχεια ως αρχιεισηγητής (Rapportführer), δηλαδή ως υπεύθυνος των αναφορών των κρατουμένων ενός στρατοπέδου. 

Τον Μάιο του 1940 ο Πάλιτς μετατέθηκε από το Ζάξενχαουζεν στο Άουσβιτς. Κατέφθασε στο στρατόπεδο στις 20 του μηνός, μαζί με 30 ποινικούς Γερμανούς κατάδικους του Ζάξενχαουζεν, οι οποίοι είχαν επιλεγεί προσωπικά από τον διοικητή Ρούντολφ Ες, προκειμένου να στελεχώσουν τον αρχικό πυρήνα των κρατουμένουν που θα επιτηρούσαν τους υπόλοιπους κρατούμενους του Άουσβιτς, χρησιμοποιώντας εναντίον τους ωμή και άμεση βία. Στο Άουσβιτς, ο αρχιεισηγητής Πάλιτς, επέδειξε εξαιρετικό σαδισμό και αυθαιρεσία και κατέστη γρήγορα το φόβητρο των κρατουμένων. Συνήθιζε να δολοφονεί καρατούμενος με το πιστόλι του, στο λεγόμενο «τοίχο του θανάτου», στο πίσω μέρος του Μπλοκ 11 (που ήταν η «εσωτερική φυλακή» του στρατοπέδου, το επιλεγόμενο και «Μπλοκ του θανάτου»), αλλά και να κλέβει ασύστολα τα προσωπικά αντικείμενα από τους ανθρώπους που οδηγούνταν στην εξόντωση. Οι υπεξαιρέσεις που πραγματοποιούσε ήταν τέτοιας κίμακας και τόσο απροκάλυπτα εκτός ελέγχου, που θορυβήθηκαν μέχρι και οι ανώτεροί του, που τον συνέλαβαν με την κατηγορία σύναψης σεξουαλικών σχέσεων με μια Εβραία κρατούμενη. Ωστόσο, με τη μεσολάβηση του διοικητή Ες αφέθηκε ελεύθερος και στάλθηκε ως διοικητής σε ένα βοηθητικό στρατόπεδο του Άουσβιτς, το KZ Brünn στο Μπρνο. Στη συνέχεια όμως συνελήφθη και πάλι, δικάστηκε από δικαστήριο των SS, καταδικάστηκε και κλείστηκε στο ποινικό στρατόπεδο Danzig-Matzkau (Strafvollzugslager Danzig-Matzkau), κοντά στο Γκντανσκ.

Για το τέλος του Πάλιτς υπάρχουν συγκεχυμένες πληροφορίες. Φέρεται να στρατολογήθηκε σε πειθαρχική μονάδα των SS και να σκοτώθηκε το 1944, σύμφωνα, δε, με τον ερευνητή δημοσιογράφο και συγγραφέα Ερνστ Κλέε, ο Πάλιτς σκοτώθηκε σε μάχη στη Βουδαπέστη στις 7 Δεκεμβρίου 1944.  

## Παραπομπές


## Πηγές

*

*

*

*

Κατηγορία:Ολοκαύτωμα
Κατηγορία:Μέλη των Waffen-SS
Κατηγορία:Αυτουργοί της γενοκτονίας των Ρομά
Μουσά Μαμούτ

Ο **Μουσά Μαμούτ** (ρωσικά και κριμαϊκά ταταρικά: Муса Мамут, 20 Φεβρουαρίου 1931 - 28 Ιουνίου 1978) ήταν πολιτικός ακτιβιστής που αυτοθυσιάστηκε στην Κριμαία ως ένδειξη διαμαρτυρίας κατά της καταστολής των Τάταρων της Κριμαίας. Είναι σύμβολο της εθνότητας της Τατάρων της Κριμαίας.

## Βιογραφία

Ο Μαμούτ γεννήθηκε στις 20 Φεβρουαρίου 1931 στην Ουζούντζα, στην περιοχή Μπαλακλάβα, στην Κριμαία από μια οικογένεια βοσκών. Είχε πέντε αδέλφια και δύο αδελφές. Το 1944 ο Ιωσήφ Στάλιν κατηγόρησε τους Τάρκους της Κριμαίας ότι συνεργάζονταν με τους Ναζί. Όπως και χιλιάδες άλλοι Τάταροι της Κριμαίας, η οικογένεια του Μουσά απομακρύνθηκε από το σπίτι της, φορτώθηκε σε βαγόνι βοοειδών και απελάθηκε στο Ουζμπεκιστάν. Στην εξορία, η οικογένεια ζούσε στη φτώχεια και τέσσερα αδέλφια του Μαμούτ πέθαναν από υποσιτισμό. Ο Μαμούτ εργάστηκε σε αποθήκη βαμβακιού και το 1957 έγινε μηχανικός και οδηγός τρακτέρ.

Κατά την εποχή του Λεονίντ Μπρέζνιεφ, το κίνημα επαναπατρισμού των Τατάρων της Κριμαίας υποστηρίχθηκε από σοβιετικούς ακτιβιστές για τα ανθρώπινα δικαιώματα, όπως ο Πέτρο Γκριγκορένκο και ο Αντρέι Ζαχάρωφ. Τον Σεπτέμβριο του 1967 οι σοβιετικές αρχές παραιτήθηκαν από την κατηγορία εναντίον του λαού των Τατάρων της Κριμαίας.

Τον Απρίλιο του 1975 ο Μαμούτ επέστρεψε στην Κριμαία. Εγκαταστάθηκε κοντά στη Συμφερόπολη, στο χωριό Μπες-Τερέκ (Ντόνσκε) όπου αγόρασε ένα σπίτι. Αλλά δεν έλαβε ένα συμβολαιογραφικό πιστοποιητικό του σπιτιού και άδεια παραμονής. Συνελήφθη στις 23 Απριλίου 1976 και στις 13 Μαΐου 1976 καταδικάστηκε σε δίχρονη φυλάκιση χωρίς αναστολή στο Κρεμεντσούκ στην Πολτάβα. Η σύζυγός του Ζεκιγιέ Αμπντουλλά καταδικάστηκε σε δύο χρόνια με αναστολή. Μετά από μερικούς μήνες η υπόλοιπη ποινή του μετετράπη σε ποινική εργασία σε ένα τοπικό διυλιστήριο και στις 18 Ιουλίου 1977 το δικαστήριο τον απελευθέρωσε. Αλλά για άλλη μια φορά, οι τοπικές αρχές αρνήθηκαν την παραμονή του και συνέχισαν να τον παρενοχλούν. Συχνά μιλούσε με τους φίλους του για την τραγική κατάσταση των Τάταρων της Κριμαίας. Στις 20 Ιουνίου 1978 ασκήθηκε νέα ποινική δίωξη εναντίον της οικογένειάς του και όταν η αστυνομία ήρθε στο σπίτι του στις 23 Ιουνίου 1978, ο Μαμούτ έβρεξε τον εαυτό του με βενζίνη και άναψε ένα σπίρτο, πεθαίνοντας από τα εγκαύματα του στις 28 Ιουνίου 1978. Θάφτηκε στο Μπες-Τερέκ.

Στις 4 Ιουλίου 1978, ο Ρώσος αντιφρονούντα Αντρέι Ζαχάρωφ απέστειλε επιστολή στον Λεονίντ Μπρέζνεφ και του ζήτησε να εξασφαλίσει την επιστροφή της δικαιοσύνης στους Τατάρους της Κριμαίας.

## Δείτε επίσης
* Κατάλογος πολιτικών αυτοθυσιών

## Παραπομπές


## Πηγές

* 
* 
* 

## Εξωτερικοί σύνδεσμοι
* Musa Mamut’un oğlu toprağa verildi (in Turkish)

Κατηγορία:Αυτόχειρες
Ενσωματωμένο σύστημα

δεξιά|μικρογραφία|Ένα ενσωματωμένο σύστημα σε κάρτα με επεξεργαστή, μνήμη, τροφοδοτικό και εξωτερικές διεπαφές
Ένα **ενσωματωμένο σύστημα** είναι σύστημα υπολογιστή με ειδική λειτουργία μέσα σε μεγαλύτερο μηχανικό ή ηλεκτρικό σύστημα, συχνά με περιορισμούς υπολογισμών σε πραγματικό χρόνο. Είναι *ενσωματωμένο* ως μέρος μιας πλήρους συσκευής που συχνά περιλαμβάνει υλικό και μηχανικά μέρη. Τα ενσωματωμένα συστήματα ελέγχουν πολλές συσκευές σε κοινή χρήση σήμερα. Το 98% όλων των μικροεπεξεργαστών κατασκευάζονται ως συστατικά ενσωματωμένων συστημάτων.
## Παραδείγματα
Παραδείγματα ιδιοτήτων των τυπικών ενσωματωμένων υπολογιστών σε σύγκριση με τους ομολόγους τους γενικής χρήσης είναι η χαμηλή κατανάλωση ενέργειας, το μικρό μέγεθος, τα εύρωστα λειτουργικά εύρη και το χαμηλό κόστος ανά μονάδα. Αυτό έρχεται στην τιμή των περιορισμένων πόρων επεξεργασίας, γεγονός που τους καθιστά πολύ πιο δύσκολο να προγραμματιστούν και να αλληλεπιδρούν. Ωστόσο, με την οικοδόμηση μηχανισμών πληροφοριών πάνω από το υλικό, εκμεταλλευόμενοι τους πιθανούς υπάρχοντες αισθητήρες και την ύπαρξη ενός δικτύου ενσωματωμένων μονάδων, μπορεί κανείς να διαχειριστεί άριστα τους διαθέσιμους πόρους σε επίπεδο μονάδας και δικτύου, καθώς και να παράσχει αυξημένες λειτουργίες πολύ πιο πέρα από τις διαθέσιμες. Για παράδειγμα, μπορούν να σχεδιαστούν έξυπνες τεχνικές για τη διαχείριση της κατανάλωσης ενέργειας των ενσωματωμένων συστημάτων.

Τα σύγχρονα ενσωματωμένα συστήματα συχνά βασίζονται σε μικροελεγκτές (δηλ. κεντρικές μονάδες επεξεργασίας με ενσωματωμένη μνήμη ή περιφερειακές διεπαφές), αλλά οι συνηθισμένοι μικροεπεξεργαστές (χρησιμοποιώντας εξωτερικά τσιπ για μνήμη και περιφερειακά κυκλώματα διασύνδεσης) είναι επίσης συνηθισμένοι, ειδικά σε πιο σύνθετα συστήματα. Και στις δύο περιπτώσεις, οι χρησιμοποιούμενοι επεξεργαστές μπορεί να είναι τύποι που κυμαίνονται από γενικούς σκοπούς έως αυτούς που εξειδικεύονται σε συγκεκριμένες κατηγορίες υπολογισμών ή ακόμη και προσαρμοσμένοι για την εφαρμογή που βρίσκεται στο χέρι. Μια κοινή πρότυπη κατηγορία αποκλειστικών επεξεργαστών είναι ο επεξεργαστής ψηφιακών σημάτων.

Δεδομένου ότι το ενσωματωμένο σύστημα είναι αφιερωμένο σε συγκεκριμένες εργασίες, οι μηχανικοί σχεδιασμού μπορούν να το βελτιστοποιήσουν για να μειώσουν το μέγεθος και το κόστος του προϊόντος και να αυξήσουν την αξιοπιστία και την απόδοση. Ορισμένα ενσωματωμένα συστήματα είναι μαζικής παραγωγής, επωφελούμενα από οικονομίες κλίμακας.
## Είδη
Τα ενσωματωμένα συστήματα κυμαίνονται από φορητές συσκευές όπως ψηφιακά ρολόγια και συσκευές αναπαραγωγής MP3 έως μεγάλες σταθερές εγκαταστάσεις όπως φανάρια κυκλοφορίας, εργοστασιακές μονάδες ελέγχου και πολύπλοκα συστήματα, όπως τα υβριδικά οχήματα, η μαγνητική τομογραφία και η αεροηλεκτρονική. Η πολυπλοκότητα ποικίλλει από χαμηλή, με ένα ενιαίο μικροελεγκτή τσιπ, έως πολύ υψηλή με πολλαπλές μονάδες, περιφερειακά και δίκτυα τοποθετημένα μέσα σε ένα μεγάλο πλαίσιο ή περίβλημα.

## Αναφορές

## Εξωτερικοί σύνδεσμοι


Κατηγορία:Ηλεκτρολογία
Κατηγορία:Μηχανική υπολογιστών
Παύλος Μυλωνάς (πολιτικός)

Ο **Παύλος Μυλωνάς** (Άγιος Αμβρόσιος Κερυνείας, 1 Μαρτίου 1967) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λεμεσού, αρχικά εκλεγμένος με τη Συμμαχία Πολιτών και μετέπειτα με το ΔΗΚΟ.

## Βιογραφικά στοιχεία
Ο Παύλος Μυλωνάς γεννήθηκε στον Άγιο Αμβρόσιο Κερύνειας την 1η Μαρτίου 1967. Μετά την τουρκική εισβολή του 1974 η οικογένεια του πήγε στην Ελλάδα (Αιγάλεω και Μεσολόγγι). Επέστρεψαν στην Κύπρο το 1977. Ομιλεί πέρα από την ελληνική και την αγγλική γλώσσα. Σπούδασε επιστήμη της φυσικής αγωγής και του αθλητισμού στο Εθνικό και Καποδιστριακό Πανεπιστήμιο Αθηνών. Μέχρι την εκλογή του στη θέση του βουλευτή εργαζόταν ως δημοσιογράφος.

Έχει τρεις υιούς.

## Πολιτική διαδρομή
Στις βουλευτικές εκλογές του 2016 εκλέχτηκε βουλευτής στην Εκλογική Περιφέρεια Λεμεσού με τη Συμμαχία Πολιτών για την ΙΑ΄ Κοινοβουλευτική Περίοδο. Λόγω διαφωνιών, αποχώρησε από τη Συμμαχία Πολιτών στις 18 Μαΐου 2017 και συνέχισε ως ανεξάρτητος βουλευτής. Διαφώνησε με την υποβολή υποψηφιότητας του προέδρου του κόμματος, Γιώργου Λιλλήκα, στις προεδρικές εκλογές του 2018. Μαζί με άλλα στελέχη που επίσης αποχώρησαν από τη Συμμαχία Πολιτών προχώρησαν στην σύσταση Αυτόνομης Πλατφόρμας Πολιτών. Στις προεδρικές εκλογές του 2018 υποστήριξαν τον πρόεδρο του ΔΗΚΟ, Νικόλα Παπαδόπουλο. Στις 3 Μαΐου 2018 ο Παύλος Μυλωνάς εντάχθηκε στην κοινοβουλευτική ομάδα του ΔΗΚΟ.

Ως βουλευτής, είναι μέλος της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Παιδείας και Πολιτισμού. 

Από τον Σεπτέμβριο του 2018 είναι εκπρόσωπος Τύπου του ΔΗΚΟ. 

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με τη Συμμαχία Πολιτών
Κατηγορία:Βουλευτές Λεμεσού
Κατηγορία:Κύπριοι δημοσιογράφοι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Εκστρατεία στην Καμπότζη

Η **Εκστρατεία στην Καμπότζη** (**Cambodian Campaign**) (αλλιώς **Εισβολή** ή **Επέμβαση στην Καμπότζη**) πραγματοποιήθηκε από στρατεύματα των Η.Π.Α και του Νότιου Βιετνάμ, από τα τέλη Απριλίου 1970 μέχρι περίπου τα τέλη Ιουλίου της ίδιας χρονιάς.

Στα πλαίσια αυτής της εκστρατείας στρατεύματα των δύο χωρών πραγματοποίησαν 13 επιχειρήσεις στην Ανατολική Καμπότζη, εναντίον βάσεων του Λαϊκού Στρατού του Βιετνάμ (People's Army of Vietnam -PAVN) και του Εθνικού Μετώπου για την Απελευθέρωση του Νοτίου Βιετνάμ (NLF γνωστό και ως Βιετκόνγκ). Η εν λόγω εκστρατεία έλαβε χώρα αφού στην Καμπότζη ο Πρίγκιπας Νοροντόμ Σιχανούκ αντικαταστάθηκε από το φιλοαμερικανό στρατηγό Λον Νολ και ενώ στις 29 Μαρτίου 1970 τα βορειοβιετναμέζικα στρατεύματα είχαν επιτεθεί εναντίον του στρατού της Καμπότζης και είχαν καταλάβει μεγάλα τμήματα στα ανατολικά της χώρας.

## Παραπομπές


## Εξωτερικοί σύνδεσμοι
* 

Κατηγορία:Πόλεμοι
Κατηγορία:Ιστορία της Καμπότζης
Κατηγορία:Στρατιωτική ιστορία των Ηνωμένων Πολιτειών
Λετονική Ακαδημία Επιστημών

Η **Λετονική Ακαδημία Επιστημών** () είναι η επίσημη ακαδημία επιστημών της Λετονίας και η κρατική ένωση των πρώτιστων επιστημόνων της χώρας. Η ακαδημία ιδρύθηκε ως *Ακαδημία Επιστημών της Λετονικής ΣΣΔ* (). Εδρεύει στη Ρίγα. Ο σημερινός πρόεδρος της ακαδημίας είναι ο Ογιάρς Σπαρίτις.

## Κτίριο
μικρογραφία|Γραμματόσημο του 1950 που απεικονίζει την Λετονική Ακαδημία Επιστημών στην αρχική της εγκατάσταση στην οδό Meistaru iela στη Ρίγα.
Το κτίριο της Ακαδημίας Επιστημών χτίστηκε μετά τον Β΄ Παγκόσμιο Πόλεμο, μεταξύ του 1951 και του 1961, αφότου βρέθηκε η χρηματοδότηση από τα νεοσύστατα κολχόζ στη Λετονία και καθώς περαιτέρω τα έξοδα αυξήθηκαν, η χρηματοδότηση της ακαδημίας γινόταν από μια "εθελοντική δωρεά" που παρακρατούταν από τους μισθούς του λετονικού αγροτικού πληθυσμού.

Το κτίριο είναι διακοσμημένο με πολλά σφυροδρέπανα, καθώς και με λετονικά λαϊκά στολίδια και μοτίβα. Το κωδωνοστάσιο αρχικά ήταν διακοσμημένο με ένα στεφάνι και ένα πεντάκτινο αστέρι, το οποίο αφαιρέθηκε μετά την ανάκτηση της ανεξαρτησίας της Λετονίας το 1991. Το μέγιστο ύψος του είναι 108 μέτρα. Ήταν ο πρώτος ουρανοξύστης στη δημοκρατία και ήταν το ψηλότερο κτίριο μέχρι την κατασκευή της Έδρας της Swedbank στη Λετονία με ύψος 121 μέτρων, και εκείνη την εποχή, ήταν ένα από τα υψηλότερα κτίρια οπλισμένου σκυροδέματος στον κόσμο.

Το κτίριο, το οποίο σχεδιάστηκε από τους Όσβαλντς Τιλμάνις, Βαϊντελότις Απσίτις και Κάρλις Πλούκσνε, είναι ένας ξάδερφος των παρόμοιων ουρανοξυστών της Σταλινικής εποχής, οι οποίοι είναι αντιπροσωπευτικοί της Σταλινικής αρχιτεκτονικής (μερικές φορές αναφέρεται ως *Σοσιαλιστικός Κλασικισμός*). Η αρχιτεκτονική του ουρανοξύστη μοιάζει με πολλούς άλλους που χτίστηκαν στη Σοβιετική Ένωση εκείνη την περίοδο, με πιο σημαντικό το κεντρικό κτίριο του Κρατικού Πανεπιστημίου της Μόσχας. Τα τοπικά ψευδώνυμα περιλαμβάνουν τα : Τούρτα γενεθλίων του Στάλιν και το Κρεμλίνο. 

Η θέα του τοπίου της Ρίγας είναι ανοιχτή για δημόσια προβολή από τον 17ο όροφο (με ύψος 65 μέτρων). Ο πύργος βρίσκεται στο προάστιο Μασκάβα Φόρσταντ.

## Δείτε επίσης
* Πανρωσικό Εκθεσιακό Κέντρο 
* Όγδοη Αδελφή
* Ξενοδοχείο Λενινγκράντσκαγια
* Υπουργείο Εξωτερικών της Ρωσίας
* Κτίριο Διοίκησης των Κόκκινων Πυλών
* Κρατικό Πανεπιστήμιο της Μόσχας
* Παλάτι των Σοβιέτ
* Επτά Αδελφές (Μόσχα)
* Παλάτι του Θριάμβου
* Παλάτι του Πολιτισμού και της Επιστήμης στη Βαρσοβία

## Παραπομπές


## Εξωτερικοί σύνδεσμοι

* Διεθνής συνεργασία της Λετονικής Ακαδημίας Επιστημών

Κατηγορία:Κτίρια και κατασκευές στη Ρίγα
Κατηγορία:Αξιοθέατα στη Ρίγα
Κατηγορία:Ακαδημίες επιστημών
Κατηγορία:Σοσιαλιστικός ρεαλισμός
Κατηγορία:Σταλινική αρχιτεκτονική
Κατηγορία:Μέλη του Διεθνούς Συμβουλίου για την Επιστήμη
Κατηγορία:Μέλη του Διεθνούς Επιστημονικού Συμβουλίου